Andreas Bjarke

Andreas Bjarke (1908–1969) var en norsk skuespiller som var en årrekke ved Den Nationale Scene. 

Han vokste opp i Namsos og flyttet til Oslo da han var 12 år. 

Bjarke scenedebuterte i 1929 ved Det norske teatret og var der inntil han i 1935 ble ansatt ved Den Nationale Scene. Han medvirket i løpet av sin karriere i både lystspill, operetter og dramastykker. Han fikk sitt gjennombrudd i 1940 som presten i Kaj Munks Kjærlighet, og gjorde seg senere bemerket som Stivhatten i Kranes Konditori. Hans siste store rolle var som Firs i Tsjekhovs Kirsebærhaven i 1968.

Bjarke medvirket i filmer som En glad gutt (1932), Syndere i sommersol (1933) og hadde hovedrollen i Blodveien (1955). På TV var han å se i Fjernsynsteatrets oppsetning av Den stundesløse i 1963.

Bjarke var gift med skuespilleren Hjørdis Bjarke fra 1932 til sin død i 1969.  De hadde to barn.

 Referanser 

 Eksterne lenker 


Kategori:Personer fra Namsos kommune
Kategori:Norske skuespillere
Kategori:Skuespillere ved Den Nationale Scene